ADVANC โล่ง! ศาลปกครองฯ ยกฟ้อง ดีพีซี ปมค่าคลื่น 1800-ลุ้น NT อุทธรณ์ต่อ
ADVANC โล่ง! ศาลปกครองฯ ยกฟ้อง ดีพีซี ปมค่าคลื่น 1800MHz  กว่า 2.6 พันล้าน ลุ้น NT อุทธรณ์ต่อหรือไม่
ADVANC โล่ง! ศาลปกครองฯ ยกฟ้อง ดีพีซี ปมค่าคลื่น 1800MHz  กว่า 2.6 พันล้าน ลุ้น NT อุทธรณ์ต่อหรือไม่
29 เม.ย. 2565

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ตามที่บริษัท โทรคมนาคมแห่งชาติ จำกัด (มหาชน) (“เอ็นที”) ได้ยื่นฟ้องสำนักงานคณะกรรมการกิจการกระจาย เสียง กิจการโทรทัศน์และกิจการโทรคมนาคมแห่งชาติ สำนักงาน กสทช.) และ บริษัท ดิจิตอล โฟน จำกัด (“ดีพีซี”) ซึ่งเป็นบริษัทย่อยของ ADVANC ต่อศาลปกครองกลาง ตั้งแต่ปี 2558 เพื่อเรียกร้อง ให้ชำระค่าใช้ค่าตอบแทนจากการใช้เครื่องอุปกรณ์และโครงข่ายโทรคมนาคม ในช่วงระยะเวลาคุ้มครองตามประกาศ กสทช. เรื่อง มาตรการคุ้มครองผู้ใช้บริการเป็นการชั่วคราวในกรณีสิ้นสุดการอนุญาตสัมปทาน
อันสืบเนื่องจากสัญญาการให้บริการ โทรศัพท์เคลื่อนที่บนคลื่น 1800MHz ระหว่างดีพีซีและบริษัท กสท โทรคมนาคม จำกัด (มหาชน) (“กสท.”) ในขณะนั้น ซึ่งปัจจุบันคือบริษัท เอ็นที) โดยให้ดีพีซี และ สำนักงาน กสทช. ชำระค่าใช้อุปกรณ์และโครงข่าย ระหว่างวันที่ 16 กันยายน 2557 ถึงวันที่ 25 พฤศจิกายน 2558 รวม 3 คดี คดีหมายเลขดำที่ 918/2558, 1651/2558 และ 741/2559) ในส่วนของดีพีซี เป็นเงิน รวม 3,202 ล้านบาท พร้อมดอกเบี้ยในอัตราร้อยละ 7.5 ต่อปี (รายละเอียดได้เปิดเผยไว้ในแบบ 56-1 One Report)
ล่าสุดเมื่อวันที่ 29เมษายน 2565 ศาลปกครองกลางมีคำพิพากษายกฟ้องดีพีซีในสองคดีคดีหมายเลขดำที่ 918/2558 และ 1651/2558 เป็นผลให้ดีพีซีไม่ต้องชำระเงินที่เรียกร้องในส่วนของดีพีซีรวม 2,680 ล้านบาท ทั้งนี้ เอ็นที และสำนักงานกสทช. มีสิทธิยื่นอุทธรณ์ต่อศาลปกครองสูงสุดได้ภายใน 30 วัน หากมีความคืบหน้าที่สำคัญของคดีนี้ประการใด บริษัทจะแจ้งให้ทราบต่อไป